התוכנית "תיק תקשורת" מה-12.6.2008: ראיון עם רם לנדס, מי שהיה איש חדשות וכעת יוצר הטלנובלה "חשופים" | ראיון עם פקידת סעד ראשית, בעקבות ראיון עם ילד שעבר התעללות חמורה | חיים אתגר על הראיון הפרובוקטיבי שערך עם אסי דיין | וחיים זיסוביץ על "ידיעות אחרונות" 
 ראיון עם רם לנדס, ממקימי חברת החדשות של ערוץ 2 ומי שעמד בראש חדשות ערוץ 10, לרגל הקרנתה של טלנובלה "חשופים" בהפקתו. עלילתה של הטלנובלה, בכיכובה של הידוענית יעל בר-זוהר, עוסקת בנעשה מאחורי ולפני הקלעים של אולפן חדשות טלוויזיה. חיים זיסוביץ מראיין את חנה סלוצקי, פקידת סעד ראשית, בעקבות כתבה ששודרה בערוץ 10 ובה דובבה אושרת קוטלר ילד שעבר התעללות חמורה. סלוצקי מספרת כיצד רשויות הרווחה ביקשו לא לראיין את הילדים בשל מצבם הרגשי, ועל הנזק שנגרם לילד בעקבות הראיון. חיים זיסוביץ משוחח עם חיים אתגר על הראיון הפרובוקטיבי שערך עם אסי דיין וששודר בחדשות ערוץ 10. עוד נותן זיסוביץ את הדעת על פרסום תמוה ב"ידיעות אחרונות" על אודות מוהל בן 14.